text: Kviksølvoffer får to millioner kr. i erstatning
  04 november 2010 kl. 14.30
  Arbejdsskadestyrelsen har tildelt Bent Olsen fra Ølgod den hidtil største erstatning på godt to millioner kroner i sagen om de kviksølvforgiftede arbejdere på det Danisco-ejede Grindstedværket.
  Da Bent Olesen forlod Grindstedværket som 37-årig var han alvorligt hjerneskadet af kviksølvdampe. Nu 33 år efter får han en rekordstor erstatning.  
   - Jeg er meget overrasket. Det er noget af en skrap sag, og jeg havde faktisk ikke regnet med at få noget ud af det, siger Bent Olesen til TV SYD. 
  Om beløbets størrelse udtaler Bent Olesen til TV SYD:
  - Jeg er meget glad for overhovedet at have fået noget, også selvom jeg nu skal betale det halve i skat. Det tager jo lidt af pynten af det.
  
  Alvorligt påvirket af fortiden  
  Bent Olesen mistede hukommelsen og koncentrationsevnen efter kviksølvforgiftningen. Han kan ikke tåle støj og impulser og har ikke kunnet være blandt andre mennesker i de mange år.
  Bent Olesens datter Sonja var blot var halvandet år, da han blev hjerneskadet.
  